Mallipohja, jota seuran vastuuhenkilö voi hyödyntää viestiessään seuran toimihenkilöille Suomisport Seurapalvelun JÄSENHALLINNAN KÄYTTÖÖNOTOSTA. Voit muokata viestiä seurallenne sopivaksi ja kohdistaa sen kyseisen toiminnallisuudesta vastuuhenkilöille.

\*\*\*\*

Arvoisa seuramme toimihenkilö!

Olemme seurassamme siirtymässä uuteen aikakauteen ja otamme käyttöömme Suomisport Seurapalvelun. Suomisport on koko urheiluyhteisön oma digitaalinen palvelu. Sen avulla liikkujamme/jäsenemme hoitavat kätevästi omat sporttiarkensa asiat *Suomisport Mobiilissa* ja Me, seuran toimihenkilöt, pystymme hallinnoimaan asioita seurapalvelussa! Palvelun avulla varmistamme, että jäsenhallintamme on yhdistyslain mukaista ja tietoturva on kunnossa.

Jäsenhallinta ja jäsenmaksut hoidetaan jatkossa Suomisport Seurapalvelussa. Seuramme työ helpottuu, tiedottaminen tehostuu ja laskutustyö poistuu. Emme enää lähetä laskuja vaan jäsen pääsee maksamaan jäsenmaksun suoraan Suomisport Mobiilin kautta, jossa on tarjolla useita eri maksutapavaihtoehtoja.

Seuran toimihenkilönä tulet saamaan oikeudet hallinnoida seuran jäsenhallintaa ja maksuja. Autamme sinua palvelun käytön aloittamisessa. Jotta pääsemme alkuun toimi näin:

1. Lataa Suomisport Mobiili puhelimesi sovelluskaupasta, syötettyäsi puhelinnumeron ja saatuasi kertakirjautumiskoodin, näet onko sinulla jo Sporttitili. Jos sinulla ei ole tiliä, niin pääset luomaan sen tässä yhteydessä.
2. Ilmoita tililläsi oleva Sportti-ID seuramme pääkäyttäjälle, joka on Etunimi Sukunimi.
3. Etunimi lisää sinulle tarvittavat käyttöoikeudet. Tulet saamaan sähköpostiisi kutsun hyväksyä seurakäyttäjän käyttöoikeudet.

Sporttiterveisin,

Seuran hallitus/johtokunta/muu taho tai henkilö